Medzinárodná fyzikálna olympiáda v Zagrebe mala aj zástupcu našej školy. Jakub Kocák bol súčasťou päťčlenného slovenského tímu. Postúpil tam po úspešnom účinkovaní na celoslovenskom kole Fyzikálnej olympiády. Počas súťaže mali v programe aj návštevu Plitvických jazier, múzea Nikolu Teslu, prehliadku mesta Zagreb, Zadar a Cirkvenica. Tím bol úspešný a priniesol si štyri strieborné a jednu bronzovú medailu. To je z 380 súťažiacich z 82 krajín pekný výsledok. Jakub bol vďaka bodom za experiment najlepší zo Slovákov. Výsledky sú na oficálnej stránke súťaže http://ipho2010.hfd.hr/tekst.php?id=35 Blahoželáme a prajeme konečne príjemné prázdniny. autor fotografií Eugen Hruška a Jakub Kocák
fotogaléria triedneho výletu 1.B a 2.E triedy v dňoch 24.-26.6.2010. Ubytovaní sme v kúpeľoch v Starej Ľubovni ubytovňa Sorea (bazén, fitnes, perličkový kúpeľ a v obmedzenom množstve aj rašelinový zábal bol v cene ubytovania).Navštívili sme poľský zamek Niedzica (odtiaľ bol rodák herec Michal Dočolomanský), zámok Stará Ľubovňa (v cene sokoliari), splavili plťami Dunajec, turistickým chodníkom prešli na poľskú stranu do kúpeľného mestečka Sczawnicza, prezreli sme si kartuziánsky kláštor v Červenom kláštore, poobedovali v neopakovateľnej atmosfére najlepšieho salaša "U Franka" a zavŕšili výlet chutnou zmrzlinou v Hanušovciach. Foto Ján Kocák
Záujemci z tretieho ročníka boli v dňoch 16. a17.4. 2010 na exkurzii v Poľsku. Pozreli si Wawel starobylý hrad poľských kráľov v Krakowe a koncentračný tábor v Oswietimi. Exkurziu viedli profesorky Kordaničová, Sklenárová-Uramová a Pavlenková. Exkurzia bola orientovaná na rozšírenie dejepisných a gegrafických vedomostí študentov školy.
Historický krúžok po vedením Radoslava Turíka podnikol svoju ďalšiu exkurziu dňa 10.4.2010 do poľského mestečka Gorlice. Mesto je známe krutými a rozhodujúcimi ťažkými bojmi počas prvej svetovej vojny. Po príchode do Grolic do Poľsko-Slovenského domu nás prekvapil Mirek Lopata nečakanou správou o páde prezidentského špeciálu v Smolensku. Prezreli sme si expozíciu venovanú informáciám o padlých vojakoch a o slovenskom architektovi Dušanovi Jurkovičovi, ktorý navrhol niekoľko skvostných cintorínov na území Haliče. Potom sme išli na ústredný cintorín nad mestom Gorlice, kde podali Mirek Lopata a Radoslav Turík podrobné informácie o priebehu bojov na území Gorlic, o dlžke, časovom priebehu o rozmietsnení pozícií počas bojov. Študenti sa pýtali o leteckom nasadení a ďalších podrobnostiach bojov. Potom sme navštívili jeden z cintorínov navrhnutých Dušanom Jurkovičom a okúsili osobitnú slovanskú a pietnu atmosféru dreveného cintorína. Exkurziu sme ukončili v Stebníku a historickom Bardejove.
V tomto roku sa na našej škole začalo s novým spôsobom skúšania maturitných predmetov anglický jazyk a matematika. Skúša sa na vybraných školách v tom istom čase na počítačoch so špeciálne upraveným operačným systémom cez wifi pripojenie na portál NUCEM - Národný ústav certifikovaných meraní vzdelávania. Tento projekt je vo fáze pilotného overovania a keď sa vyhodnotí pozitívne, bude zavedený na všetkých školách.